Εποχή του Ανθρώπου

Εποχή του Ανθρώπου, επίσης γνωστή σαν Ολόκαινο Ημερολόγιο είναι ένα σύστημα χρονολόγησης που προσθέτει ακριβώς 10.000 χρόνια στις ημερομηνίες του καθιερωμένου προ και μετά Χριστόν συστήματος (π.Χ. - μ.Χ., γνωστού και σαν Έτος του Κυρίου μας, Anno Domini) ή του συστήματος της Κοινής Χρονολογίας (ΚΕ), αρχίζοντας έτσι να μετρά τα έτη με αφετηρία την έναρξη της Ολοκαίνου και της Νεολιθικής Επανάστασης. Οι υποστηρικτές του συστήματος υποστηρίζουν ότι κάνει την γεωλογική, αρχαιολογική, δενδροχρονολογική και ιστορική χρονολόγηση ευκολότερη, καθώς και ότι χρησιμοποιεί ως βάση του ένα γεγονός οικουμενικά πιο ουδέτερο από τη γέννηση του Ιησού Χριστού: τη γέννηση του σύγχρονου ανθρώπινου πολιτισμού.

Το τρέχον έτος  μπορει να μετατραπεί σε έτος ΕΑ με την προσθήκη ενός "1" στην αρχή του, γίνεται δηλαδή 1 ΕΑ. Το σύστημα προτάθηκε από τον Ιταλό επιστήμονα Τσέζαρε Εμιλιάνι το 1993.Cesare Emiliani, "Calendar Reform", Nature 366 (1993) 716.The Holocene Calendar at Meerkat Meade.Human Era Calendar by Harry Weseman.

Κίνητρο
Ο Εμιλιάνι πρότεινε το νέο ημερολόγιο προκειμένου να λύσει προβλήματα που θεωρούσε ότι υπήρχαν στο σύστημα Έτους Κυρίου, μεταξύ άλλων:
Το σύστημα Έτους Κυρίου βασίζεται σε μια λανθασμένη εκτίμηση για το έτος γέννησης του Χριστού. Το σύστημα τοποθετεί τη γέννηση του Ιησού στο έτος 1 π.Χ., όμως οι σύγχρονοι μελετητές θεωρούν ότι γεννήθηκε το έτος 4 π.Χ. ή νωρίτερα.
Η γέννηση του Ιησού Χριστού είναι ένα οικουμενικά λιγότερο ουδέτερο γεγονός αναφοράς για ένα σύστημα χρονολόγησης, από ότι η έναρξη της Ολόκκαινης εποχής, δηλαδή του σύγχρονου πολιτισμού μετά και την τελευταία εποχή των παγετώνων.
Τα έτη προ Χριστού μετριούνται ανάποδα από το παρελθόν προς το μέλλον, κάνοντας τον υπολογισμό χρονικών διαστημάτων δύσκολο.
Το σύστημα Έτους Κυρίου δεν έχει έτος μηδέν, καθώς το έτος 1 π.Χ. ακολουθεί το 1 μ.Χ., κάτι που περιπλέκει περισσότερο τον υπολογισμό διαστημάτων.

Σε αντίθεση με αυτά, η Εποχή του Ανθρώπου έχει ως ημερομηνία αναφοράς το έτος 10.000 ΠΚΕ, που θεωρείται προσεγγιστικά ως περίοδος έναρξης της γεωλογικής εποχής που τώρα διανύουμε, της Ολοκαίνου (Ολόκαινη σημαίνει εντελώς πρόσφατη, εντελώς καινούργια). Η αφετηριακή σκέψη ήταν ότι ο σύγχρονος ανθρώπινος πολιτισμός (οι πρώτοι μόνιμοι οικισμοί, η γεωργία κ.λπ.) εμφανίστηκαν μέσα σε αυτή τη χρονική περίοδο. Έτσι όλα τα γεγονότα της μετα-Παλαιολιθικής ανθρώπινης πολιτισμικής εξέλιξης και ιστορίας μπορούν να καταγραφούν σε μια απλή χρονική κλίμακα όπου τα έτη ακολουθούν αποκλειστικά αύξουσα σειρά.

Μετατροπή
Η μετατροπή σε έτη ΕΑ από το Γρηγοριανό ή το Ιουλιανό ημερολόγιο γίνεται απλά, προσθέτοντας 10.000. Τα ΠΚΕ/π.Χ. έτη μετατρέπονται αφαιρώντας το έτος ΠΚΕ από το 10.000. Τα παραδείγματα είναι για μερικά χαρακτηριστικά γεγονότα της ανθρώπινης ιστορίας.

 Γεγονός Ιουλιανό/Γρηγοριανό έτος Εποχή του Ανθρώπου Τέλος της παλαιολιθικής, έναρξη της γεωργίας, Νεολιθική 10000 π.Χ. 1 Ε.Α. Πρώτη τειχισμένη πόλη (Ιεριχώ) 9000 π.Χ. 1000 Ε.Α. Έναρξη της εποχής του Χαλκού (Μέση Ανατολή) 6000 π.Χ. 4001 Ε.Α. Ιουλιανή ημέρα μηδέν 1 Ιανουαρίου 4713 π.Χ. 1 Ιανουαρίου 5288 Ε.Α. Μήνης, πρώτος Φαραώ της ενωμένης Αιγύπτου 3100 π.Χ. 6901 Ε.Α. Απαρχή της δυναστείας Χσία, Κίνα 2100 π.Χ. 7390 Ε.Α. Η Μινωική έκρηξη καταστρέφει τη Σαντορίνη 1628 π.Χ. 8373 Ε.Α. Ίδρυση της Ρώμης, έτος 1 Ab urbe condita 753 π.Χ. 9248 Ε.Α. Τέλος της περιόδου Τζόμον στην Ιαπωνία μετά από 14.000 χρόνια 300 π.Χ. 9701 Ε.Α. Γέννηση του Ιησού Χριστού 0 π.Χ. 9996 Ε.Α. Άνοδος της Αυτοκρατορίας Γκούπτα, χρυσός αιώνας του Ινδικού πολιτισμού 320 μ.Χ. 10320 Ε.Α. Ξεκινούν οι Μουσουλμανικές κατακτήσεις με το θάνατο του Μωάμεθ 632 μ.Χ. 10632 Ε.Α. Κατάρρευση του πολιτισμού των Μάγια 900 μ.Χ. 10900 Ε.Α. Ξεκινά η Εποχή των ανακαλύψεων 1419 μ.Χ. 11419 Ε.Α. Βιομηχανική επανάσταση 1750 μ.Χ. 11750 Ε.Α. Πρώτος άνθρωπος στο διάστημα 1961 μ.Χ. 11961 Ε.Α. Δημιουργία της ελληνόφωνης έκδοσης της Wikipedia Δεκέμβριος 2002 μ.Χ. 12002 Ε.Α. Τρέχον έτος  1

Δείτε επίσης
 Έτος Κόσμου
 Κοινή Χρονολογία
 Σύστημα χρονολόγησης
 Ιουλιανή ημέρα 

 Παραπομπές-αναφορές 




 "News and comment", Geology Today, 20/3 (2004) 89–96.

Κατηγορία:Συστήματα χρονολόγησης
Κατηγορία:Γεωχρονολόγηση